**ਤੁਹਾਡੇ ਵਿੱਤੀ ਵਿਕਲਪਾਂ ਨੂੰ ਸਮਝਣਾ**

ਸਾਨੂੰ ਇਸ ਗੱਲ ਦੀ ਖੁਸ਼ੀ ਹੈ ਕਿ ਤੁਸੀਂ ਆਪਣੀਆਂ ਸਿਹਤ ਦੇਖਭਾਲ ਲੋੜਾਂ ਲਈ ਸੇਂਟ ਐਗਨਸ ਮੈਡੀਕਲ ਕੇਂਦਰ ਦੀ ਚੋਣ ਕੀਤੀ ਹੈ। ਅਸੀਂ ਤੁਹਾਨੂੰ ਉੱਚ ਮਿਆਰੀ, ਹਮਦਰਦੀ ਵਾਲੀ ਦੇਖਭਾਲ ਮੁਹੱਈਆ ਕਰਨ ਦੀ ਕਾਮਨਾ ਕਰਦੇ ਹਾਂ।

ਸੇਵਾ ਤੋਂ ਪਹਿਲਾਂ **ਸੇਂਟ ਐਗਨਸ ਅਗਾਊਂ ਭੁਗਤਾਨ** ਦੀ ਬੇਨਤੀ ਕਰਦਾ ਹੈ। ਇਸ ਨੂੰ ਸਾਡੇ ਕਿਸੇ ਇੱਕ ਸੇਂਟ ਐਗਨਸ ਬੈਨੀਫਿਟ ਐਡਵੋਕੇਟ ਨਾਲ ਫ਼ੋਨ ਕਾਲ ਕਰਕੇ ਲਿਆ ਜਾ ਸਕਦਾ ਹੈ, ਜਾਂ ਇਸ ਨੂੰ ਰਜਿਸਟ੍ਰੇਸ਼ਨ ਸਮੇਂ ਹਸਪਤਾਲ ਵਿੱਚ ਪਹੁੰਚਣ ’ਤੇ ਕੀਤਾ ਜਾ ਸਕਦਾ ਹੈ।

ਅਸੀਂ ਇਹ ਗੱਲ ਸਮਝਦੇ ਹਾਂ ਕਿ ਜੇ ਤੁਸੀਂ ਅਤੀਤ (ਇਸ ਤੋਂ ਪਹਿਲਾਂ) ਵਿੱਚ ਸਾਡੇ ਅਦਾਰਿਆਂ ਵਿੱਚ ਆ ਚੁੱਕੇ ਹੋ ਅਤੇ ਸੇਵਾ ਲਈ ਕਦੇ ਪਹਿਲਾਂ ਤੋਂ ਭੁਗਤਾਨ ਨਹੀਂ ਕੀਤਾ ਹੈ ਤਾਂ ਅਗਾਊਂ ਪੈਸੇ ਲੈਣ ਦੀ ਸਾਡੀ ਨੀਤੀ ਉਲਝਣ ਵਿੱਚ ਪਾਉਣ ਵਾਲੀ ਹੋ ਸਕਦੀ ਹੈ ਕਿਰਪਾ ਕਰਕੇ ਇਸ ਬਾਰੇ ਜਾਣਕਾਰੀ ਲਵੋ ਕਿ ਅਗਾਊਂ-ਭੁਗਤਾਨ ਲਈ ਦੇਣਯੋਗ ਰਾਸ਼ੀਆਂ ਤੁਹਾਡੇ ਕੁੱਲ ਆਊਟ-ਆਫ-ਪਾਕੇਟ ਖਰਚ ਲਈ ਕੀਤੇ ਗਏ ਭੁਗਤਾਨ ਹਨ। ਇਸ ਕਿਤਾਬਚੇ ਵਿੱਚ ਆਮ ਤੌਰ ’ਤੇ ਪੁੱਛੇ ਜਾਂਦੇ ਕੁਝ ਪ੍ਰਸ਼ਨਾਂ ਦਾ ਉੱਤਰ ਸ਼ਾਮਲ ਹੈ। ਸਾਨੂੰ ਉਮੀਦ ਹੈ ਕਿ ਤੁਹਾਨੂੰ ਇਹ ਸਹਾਈ ਲੱਗੇਗਾ।

ਕਿਰਪਾ ਕਰਕੇ ਧਿਆਨ ਦਿਓ ਕਿਸੇ ਵੀ ਮਰੀਜ਼ ਨੂੰ ਸੇਵਾ ਦੇ ਸਮੇਂ ਉਸ ਦੀ ਭੁਗਤਾਨ ਕਰਨ ਦੀ ਯੋਗਤਾ ਦੇ ਆਧਾਰ ’ਤੇ ਅਤਿ-ਜ਼ਰੂਰੀ/ਐਮਰਜੈਂਸੀ ਦੇਖਭਾਲ ਤੋਂ ਇਨਕਾਰ ਨਹੀਂ ਕੀਤਾ ਜਾਂਦਾ।

ਸੇਂਟ ਐਗਨਸ ਮੈਡੀਕਲ ਸੈਂਟਰ ਮਰੀਜ਼ਾਂ ਦੀ ਭੁਗਤਾਨ ਨਾ ਕਰ ਸਕਣ ਦੀ ਅਸਮਰੱਥਾ ਕਰਕੇ ਉਹਨਾਂ ਨਾਲ ਵਿਤਕਰਾ ਨਹੀਂ ਕਰਦਾ। ਜਿਹੜੇ ਮਰੀਜ਼ਾਂ ਨੂੰ ਵਿੱਤੀ ਸਹਾਇਤਾ ਦੀ ਲੋੜ ਹੁੰਦੀ ਹੈ ਜਾਂ ਜਿਹਨਾਂ ਨੂੰ ਅਸਥਾਈ ਰੂਪ ਵਿੱਚ ਵਿੱਤੀ ਮੁਸ਼ਕਿਲ ਦਾ ਤਜਰਬਾ ਹੋ ਰਿਹਾ ਹੈ, ਉਹਨਾਂ ਲਈ ਸੇਂਟ ਐਗਨਸ ਲਚਕਦਾਰ ਵਿੱਤੀ ਇੰਤਜਾਮ ਜਾਂ ਵਧੀਕ ਵਿੱਤੀ ਸਹਾਇਤਾ ਦੀ ਪੇਸ਼ਕਸ਼ ਕਰਦਾ ਹੈ।

***www.samc.com*** ’ਤੇ ਆਨਲਾਈਨ ਜਾਓ ਜਾਂ **(559) 450-SAMC** **(7262) ’ਤੇ ਸਾਡੇ ਬੈਨੀਫਿਟ ਐਡਵੋਕੇਸੀ ਦਫ਼ਤਰਾਂ ’ਤੇ ਕਾਲ ਕਰੋ।**

ਸਹਿ-ਭੁਗਤਾਨ, ਸਹਿ-ਬੀਮੇ, ਕਟੌਤੀਯੋਗ ਅਤੇ ਵੱਧ ਤੋਂ ਵੱਧ ਆਊਟ-ਆਫ-ਪਾਕੇਟ (ਆਪਣੀ ਜੇਬ ਤੋਂ ਖਰਚ) ਦਰਮਿਆਨ ਕੀ ਫਰਕ ਹੈ?

**A. ਆਊਟ-ਆਫ-ਪਾਕਟ ਦੀ ਜ਼ਿੰਮੇਵਾਰੀ:** ਇੱਕ ਵਿਅਕਤੀ ਦੀ ਬੀਮਾ ਯੋਜਨਾ ਦੀਆਂ ਪਰਿਭਾਸ਼ਤ ਸ਼ਰਤਾਂ ਦੇ ਆਧਾਰ ’ਤੇ ਦੇਣਯੋਗ ਰਕਮ ਕਿਰਪਾ ਕਰਕੇ ਇਸ ਬਾਰੇ ਸੰਖੇਪ ਵਿਵਰਨ ਲਈ ਹੇਠਾਂ ਪੜ੍ਹੋ ਕਿ ਤੁਹਾਡੀ ਆਊਟ-ਆਫ-ਪਾਕਟ ਜ਼ਿੰਮੇਵਾਰੀ ਵਿੱਚ ਕੀ ਸ਼ਾਮਲ ਹੋ ਸਕਦਾ ਹੈ।

**B. ਸਹਿ-ਭੁਗਤਾਨ (ਸਾਂਝਾ-ਭੁਗਤਾਨ):** ਇੱਕ ਨਿਸ਼ਚਿਤ ਰਕਮ ਜਿਸ ਦੀ ਸੇਵਾ ਪ੍ਰਾਪਤ ਕਰਨ ਸਮੇਂ ਕਵਰ ਕੀਤੀਆਂ ਡਾਕਟਰੀ ਸੇਵਾਵਾਂ ਲਈ ਬੇਨਤੀ ਕੀਤੀ ਜਾਂਦੀ ਹੈ ਜਿਸ ਦਾ ਨਿਰਧਾਰਣ ਤੁਹਾਡੀ ਬੀਮਾ ਯੋਜਨਾ ਰਾਹੀਂ ਕੀਤਾ ਜਾਂਦਾ ਹੈ। ਉਦਾਹਰਣ: ਹਸਪਤਾਲ ਦੇ ਐਮਰਜੈਂਸੀ ਡਿਪਾਰਟਮੈਂਟ ਵਿੱਚ ਹਰੇਕ ਫੇਰੀ ਲਈ ਦੇਣਯੋਗ $50 ਦਾ ਭੁਗਤਾਨ

**C. ਸਹਿ-ਬੀਮਾ:** ਇਹ ਕਵਰ ਕੀਤੇ ਡਾਕਟਰੀ ਖਰਚਿਆਂ ਨੂੰ ਮਰੀਜ਼ ਅਤੇ ਉਸ ਦੀ ਬੀਮਾ ਕੰਪਨੀ ਵੱਲੋਂ ਸਾਂਝਾ ਕੀਤੇ ਜਾਣ ਬਾਰੇ ਦੱਸਦਾ ਹੈ। ਬੀਮਾ ਕੰਪਨੀ ਕਵਰ ਕੀਤੇ ਖਰਚਿਆਂ ਦੇ ਕੁਝ ਪ੍ਰਤੀਸ਼ਤ ਹਿੱਸੇ ਦਾ ਭੁਗਤਾਨ ਕਰਦੀ ਹੈ ਅਤੇ ਬਾਕੀ ਦਾ ਖਰਚ ਮਰੀਜ਼ ਕਰਦਾ ਹੈ।

**D. ਘਟਾਇਆ:** ਮਰੀਜ਼ ਦੇ ਕਵਰ ਕੀਤੇ ਡਾਕਟਰੀ ਖਰਚਿਆਂ ਦਾ ਇੱਕ ਹਿੱਸਾ ਜਿਸ ਦਾ ਭੁਗਤਾਨ ਬੀਮਾ ਕੰਪਨੀ ਵੱਲੋਂ ਬੈਨੀਫਿਟਾਂ ਦੀ ਸ਼ੁਰੂਆਤ ਕਰਨ ਤੋਂ ਪਹਿਲਾਂ ਲਾਜ਼ਮੀ ਤੌਰ ’ਤੇ ਇੱਕ ਵਿਅਕਤੀ ਵੱਲੋਂ ਹਰੇਕ ਕੈਲੰਡਰ ਸਾਲ ਕਰਨਾ ਚਾਹੀਦਾ ਹੈ।

**E. ਆਊਟ-ਆਫ-ਪਾਕਟ ਵੱਧ ਤੋਂ ਵੱਧ ਖਰਚ:** ਪਹਿਲਾਂ ਤੋਂ ਨਿਰਧਾਰਤ, ਪੈਸੇ ਦੀ ਸੀਮਤ ਰਾਸ਼ੀ ਜਿਸ ਦਾ ਭੁਗਤਾਨ ਲਾਜ਼ਮੀ ਤੌਰ ’ਤੇ ਇੱਕ ਵਿਅਕਤੀ ਵੱਲੋਂ ਸਿੱਧੇ ਰੂਪ ਵਿੱਚ ਕਰਨਾ ਚਾਹੀਦਾ ਹੈ ਜੋ ਬੀਮਾ ਕੰਪਨੀ ਜਾਂ ਸਵੈ-ਬੀਮਾਕ੍ਰਿਤ ਮਾਲਕ ਵੱਲੋਂ ਉਸ ਵਿਅਕਤੀ ਦੇ ਸਿਹਤ-ਸੰਭਾਲ ਲਈ ਖਰਚਿਆਂ ਦੇ 100 ਪ੍ਰਤੀਸ਼ਤ ਭੁਗਤਾਨ ਕਰਨ ਤੋਂ ਪਹਿਲਾਂ ਕਰਨਾ ਚਾਹੀਦਾ ਹੈ।

ਅਕਸਰ ਪੁੱਛੇ ਜਾਂਦੇ ਪ੍ਰਸ਼ਨ

**ਮੇਰੀ ਆਊਟ-ਆਫ-ਪਾਕਟ ਜ਼ਿੰਮੇਵਾਰੀ ਲਈ ਅਗਾਊਂ-ਭੁਗਤਾਨ ਦੀ ਬੇਨਤੀ ਕਿਉਂ ਕੀਤੀ ਜਾਂਦੀ ਹੈ?**

ਸੇਂਟ ਐਗਨਸ ਮੈਡੀਕਲ ਸੈਂਟਰ ਨੇ ਹਸਪਤਾਲ ਫੇਰੀਆਂ ਨਾਲ ਸਬੰਧਤ ਕੁਝ ਵਿੱਤੀ ਚਿੰਤਾ ਨੂੰ ਘਟਾਉਣ ਲਈ ਸਾਡੇ ਮਰੀਜ਼ਾਂ ਲਈ ਨਿਮਰਤਾ ਵੱਜੋਂ ਅਗਾਊਂ-ਭੁਗਤਾਨ ਦੀ ਰਾਸ਼ੀ ਇਕੱਠੀ ਕਰਨੀ ਸ਼ੁਰੂ ਕੀਤੀ ਸੀ। ਇਹ ਅਗਾਊਂ ਭੁਗਤਾਨ ਤੁਹਾਡੇ ਕੁੱਲ ਖਰਚਿਆਂ ਲਈ ਲਾਗੂ ਹੋਵੇਗਾ। ਬੀਮਾ ਭੁਗਤਾਨਾਂ ਤੋਂ ਬਾਅਦ ਕਿਸੇ ਵੀ ਬਾਕੀ ਬਕਾਏ ਲਈ ਤੁਹਾਨੂੰ ਬਿਲ ਦਿੱਤਾ ਜਾਵੇਗਾ।

**ਭੁਗਤਾਨ ਦੇ ਵਿਕਲਪ ਕੀ ਹਨ?**

ਹਸਪਤਾਲ ਚੈੱਕ, ਕ੍ਰੈਡਿਟ ਕਾਰਡ, ਡੈਬਿਟ ਕਾਰਡ, ਅਤੇ ਨਗਦ ਸਵੀਕਾਰ ਕਰਦਾ ਹੈ।

**ਉਸ ਸੂਰਤ ਵਿੱਚ ਕੀ ਹੁੰਦਾ ਹੈ ਜੇ ਮੇਰੇ ਕੋਲ ਬੀਮਾ ਨਹੀਂ ਹੁੰਦਾ ਜਾਂ ਮੈਂ ਆਪਣੀ ਆਊਟ-ਆਫ-ਪਾਕਟ ਜ਼ਿੰਮੇਵਾਰੀ ਲਈ ਭੁਗਤਾਨ ਨਹੀਂ ਕਰ ਸਕਦਾ/ਸਕਦੀ?**

ਸੇਂਟ ਐਗਨਸ ਮੈਡੀਕਲ ਸੈਂਟਰ ਤੁਹਾਡੀਆਂ ਵਿਅਕਤੀਗਤ ਲੋੜਾਂ ਨੂੰ ਪੂਰਾ ਕਰਨ ਲਈ ਮਦਦ ਵਾਸਤੇ ਲਚਕਦਾਰ ਵਿੱਤੀ ਇੰਤਜਾਮਾਂ ਦੀ ਪੇਸ਼ਕਸ਼ ਕਰਦਾ ਹੈ। ਜਿਹੜੇ ਵਿਅਕਤੀ ਜ਼ਰੂਰੀ ਡਾਕਟਰੀ ਸੇਵਾਵਾਂ ਲਈ ਭੁਗਤਾਨ ਨਹੀਂ ਕਰ ਸਕਦੇ, ਉਹਨਾਂ ਲਈ ਤੁਹਾਡੇ ਡਾਕਟਰੀ ਬਿਲਾਂ ਦੇ ਭੁਗਤਾਨ ਵਾਸਤੇ ਮਦਦ ਹਾਸਲ ਕਰਨ ਲਈ ਤੁਹਾਡੀ ਸਹਾਇਤਾ ਵਾਸਤੇ ਹਰ ਸੰਭਵ ਕੋਸ਼ਿਸ਼ ਕੀਤੀ ਜਾਵੇਗੀ, ਜਿਸ ਵਿੱਚ ਅੱਗੇ ਦਿੱਤੇ ਵਿਕਪਲ ਸ਼ਾਮਲ ਹਨ:

* **ਭੁਗਤਾਨ ਯੋਜਨਾਵਾਂ ਜਾਂ ਮਰੀਜ਼ ਦੇ ਕਰਜ਼ੇ** - ਮਰੀਜ਼ ਸਮਾਂ ਬੀਤਣ ਨਾਲ ਮਹੀਨੇਵਾਰ ਵਾਧਿਆਂ ਦੇ ਰੂਪ ਵਿੱਚ ਸੇਵਾਵਾਂ ਲਈ ਭੁਗਤਾਨ ਕਰ ਸਕਦੇ ਹਨ।
* **ਰਾਜ ਦੇ ਸਹਾਇਤਾ ਪ੍ਰੋਗਰਾਮ** - ਸਾਡੀ ਟੀਮ ਇਹ ਦੇਖਣ ਲਈ ਤੁਹਾਡੇ ਨਾਲ ਕੰਮ ਕਰ ਸਕਦੀ ਹੈ ਕਿ ਕੀ ਤੁਸੀਂ ਸਰਕਾਰੀ ਪ੍ਰੋਗਰਾਮਾਂ ਲਈ ਯੋਗਤਾ ਪੂਰੀ ਕਰਦੇ ਹੋ।
* **ਵਿੱਤੀ ਸਹਾਇਤਾ ਪ੍ਰੋਗਰਾਮ** - ਮਰੀਜ਼ਾਂ ਲਈ ਅਜਿਹੇ ਪ੍ਰੋਗਰਾਮ ਵੀ ਹਨ ਜਿਹਨਾਂ ਨੂੰ ਰਾਜ/ਸੰਘ ਦੀ ਸਹਾਇਤਾ ਲਈ ਯੋਗਤਾ ਪ੍ਰਾਪਤ ਨਹੀਂ ਸਮਝਿਆ ਜਾਂਦਾ, ਪਰ ਉਹਨਾਂ ਕੋਲ ਢੁਕਵੇਂ ਵਿੱਤੀ ਸ੍ਰੋਤ ਨਹੀਂ ਹੁੰਦੇ। ਵਿੱਤੀ ਮੁਲਾਂਕਣ ਪੂਰਾ ਕਰਨ ਤੋਂ ਬਾਅਦ, ਤੁਸੀਂ ਸੇਂਟ ਐਗਨਸ ਵੱਲੋਂ ਤੁਹਾਨੂੰ ਮੁਹੱਈਆ ਕਰਵਾਈਆਂ ਸੇਵਾਵਾਂ ਲਈ ਵਿੱਤੀ ਸਹਾਇਤਾ ਵਾਸਤੇ ਯੋਗ ਹੋ ਸਕਦੇ ਹੋ।

**ਇੱਕੋ ਫੇਰੀ ਲਈ ਇੱਕ ਤੋਂ ਵੱਧ ਬਿਲ ਕਿਉਂ ਭੇਜੇ ਜਾਂਦੇ ਹਨ।**

ਸੇਂਟ ਐਗਨਸ ਸਿਰਫ ਹਸਪਤਾਲ ਸੇਵਾਵਾਂ ਬਾਰੇ ਬਿਲ ਦੇਣ ਅਤੇ ਇਸ ਨੂੰ ਵਸੂਲਣ ਲਈ ਹੀ ਜ਼ਿੰਮੇਵਾਰ ਹੁੰਦਾ ਹੈ। ਕਿਉਂਕਿ ਡਾਕਟਰਾਂ ਨੂੰ ਹਸਪਤਾਲ ਵੱਲੋਂ ਕੰਮ ’ਤੇ ਨਹੀਂ ਰੱਖਿਆ ਹੁੰਦਾ, ਇਸ ਲਈ ਉਹਨਾਂ ਨੂੰ ਆਪਣੀਆਂ ਸੇਵਾਵਾਂ ਲਈ ਵੱਖਰੇ ਬਿਲ ਭੇਜਣ ਦੀ ਲੋੜ ਹੁੰਦੀ ਹੈ। ਟਿਕਾਊ ਡਾਕਟਰੀ ਸਾਜ਼-ਸਮਾਨ ਅਤੇ ਐਂਬੂਲੈਂਸ ਕੰਪਨੀਆਂ ਨੂੰ ਵੀ ਹਸਪਤਾਲ ਤੋਂ ਵੱਖਰੇ ਬਿਲ ਭੇਜੇ ਜਾਂਦੇ ਹਨ।

ਪੇਸ਼ ਕੀਤੀਆਂ ਸੇਵਾਵਾਂ ’ਤੇ ਨਿਰਭਰ ਕਰਦਿਆਂ, ਤੁਹਾਨੂੰ ਹੇਠਾਂ ਸੂਚੀਬੱਧ ਇੱਕ ਜਾਂ ਇਸ ਤੋਂ ਵੱਧ ਸਮੂਹਾਂ ਤੋਂ ਵੱਖਰਾ ਬਿਲ ਮਿਲ ਸਕਦਾ ਹੈ। ਜੇ ਤੁਹਾਡੇ ਕੋਲ ਕੋਈ ਪ੍ਰਸ਼ਨ ਹਨ, ਤਾਂ ਅਸੀਂ ਤੁਹਾਨੂੰ ਢੁਕਵੇਂ ਬਿਲਿੰਗ ਦਫ਼ਤਰ ਨਾਲ ਸੰਪਰਕ ਕਰਨ ਲਈ ਉਤਸਾਹਿਤ ਕਰਦੇ ਹਾਂ।

ਬਾਹਰਲੀਆਂ ਕੰਪਨੀਆਂ ਦੀ ਮੁਕੰਮਲ ਸੂਚੀ, ਜਿਹਨਾਂ ਤੋਂ ਤੁਹਾਨੂੰ ਬਿਲ ਪ੍ਰਾਪਤ ਹੋ ਸਕਦਾ ਹੈ, ਲਈ ***www.samc.com*** ’ਤੇ ਜਾਓ।

**ਐਂਬੂਲੈਂਸ**

*ਐਂਬੂਲੈਂਸ ਕੰਪਨੀਆਂ ਦੀ ਮੁਕੰਮਲ ਸੂਚੀ* ***samc.com*** ’ਤੇ ਉਪਲਬਧ ਹੈ।

**ਐਨਸਥੀਸੀਆਲੋਜੀ**

ਐਨਸਥੀਆ ਕੰਸਲਟੈਂਟ ਆਫ ਫਰੈਸਨੋ **(559) 436-0871**

**ਟਿਕਾਊ ਮੈਡੀਕਲ ਉਪਕਰਨ**

ਡੀਜੀਓ (DJO) ਗਲੋਬਲ ਇੰਕ. **888-225-4398**

**ਸੰਕਟਕਾਲੀਨ ਵਿਭਾਗ**

ਸੀਈਪੀ (CEP) - ਕੈਲੀਫੋਰਨੀਆ ਐਮਰਜੈਂਸੀ ਫਿਜ਼ੀਸ਼ੀਅਨਜ਼ਆਫ ਅਮੇਰਿਕਾ **(800) 498-7157** ਓਬੀ ਹਾਸਪਿਟੈਲਿਸਟ ਗਰੁੱਪ (ਓ.ਬੀ.ਐਚ.ਜੀ.) **(864) 908-3627**

**ਹੌਸਪਿਟਾਲਿਸਟਸ**

ਸੀਈਪੀ (CEP) – ਕੈਲੀਫੋਰਨੀਆ ਐਮਰਜੈਂਸੀ ਫ਼ਿਜ਼ੀਸ਼ੀਅਨਜ਼ ਆਫ ਅਮੇਰੀਕਾ **(800) 498-7157**

**ਲੈਬਾਰਟਰੀ/ਪੈਥਾਲੋਜੀ**

ਸੇਂਟ ਐਗਨਸ ਪੈਥਾਲੋਜੀ ਮੈਡੀਕਲ ਗਰੁੱਪ **(877) 411-9005** ਜਾਂ **(800) 775-4238**

**ਰੇਡੀਏਸ਼ਨ ਥੈਰੇਪੀ**

ਸੀਕੇਅਰ (cCare)– ਕੈਲੀਫੋਰਨੀਆ ਕੈਂਸਰ ਐਸੋਸੀਏਟਸ **(559) 438-1245**

**ਰੇਡੀਓਲੋਜੀ (ਐਕਸਰੇ, ਸੀ.ਟੀ. ਸਕੈਨ, ਐਮ.ਆਰ.ਆਈ., ਨਿਊਕਲੀਅਰ ਮੈਡੀਸਨ)**

ਵਿਸ਼ਨ ਰੇਡੀਓਲੋਜੀਕਲ ਮੈਡੀਕਲ ਗਰੁੱਪ, ਇੰਕ. **(559) 485-8330**

ਆਪਣੀਆਂ ਸਿਹਤ ਦੇਖਭਾਲ ਲੋੜਾਂ ਦੀ ਸੇਵਾ ਨਿਭਾਉਣ ਦਾ ਮੌਕਾ ਸੇਂਟ ਐਗਨਸ ਨੂੰ ਦੇਣ ਲਈ ਤੁਹਾਡਾ ਧੰਨਵਾਦ।

ਜੇ ਤੁਹਾਡੇ ਕੋਲ ਕੋਈ ਅਗਲੇਰੇ ਪ੍ਰਸ਼ਨ ਹਨ ਤਾਂ ਕਿਰਪਾ ਕਰਕੇ ਸਾਡੇ ਬੈਨੀਫਿਟ ਐਡਵੋਕੇਟ ਆਫਿਸ ਨਾਲ ਸੰਪਰਕ ਕਰਨ ਤੋਂ ਸੰਕੋਚ ਨਾ ਕਰਨਾ, **(559) 450-SAMC** **(7262)**।

ਸੇਂਟ ਐਗਨਸ ਮੈਡੀਕਲ ਸੈਂਟਰ ਲਾਗੂ ਹੋਣ ਵਾਲੇ ਸੰਘੀ ਸਿਵਲ ਰਾਈਟਸ ਕਾਨੂੰਨਾਂ ਦੀ ਪਾਲਣਾ ਕਰਦਾ ਹੈ ਅਤੇ ਇਹ ਨਸਲ, ਰੰਗ, ਰਾਸ਼ਟਰੀ ਮੂਲ, ਉਮਰ, ਅਸਮਰੱਥਾ, ਜਾਂ ਲਿੰਗ ਦੇ ਆਧਾਰ ’ਤੇ ਵਿਤਕਰਾ ਨਹੀਂ ਕਰਦਾ।